Անվան այլ կիրառումների համար տե՛ս՝ Սրբոց Նահատակաց եկեղեցի (այլ կիրառումներ)

**Սրբոց Նահատակաց եկեղեցի**, հայ կաթողիկե աթոռանիստ եկեղեցի Հայաստանի Շիրակի մարզի Գյումրի քաղաքում՝ Գյումրիի ժողովրդական ճարտարապետության և կենցաղի թանգարանի հարևանությամբ։

Եկեղեցին «Սրբոց Նահատակաց» անվանումը կրում է ի նշան Հայոց ցեղասպանության Սուրբ նահատակների հիշատակի։

Պատմություն
-----------

Գյումրիում Հայ Կաթողիկե Աթոռանիստ եկեղեցի կառուցելու գաղափարը և առաջին քայլերն իրականացրել է Հայ Կաթողիկե եկեղեցու Հայաստանի, Վրաստանի, Ռուսաստանի և Արևելյան Եվրոպայի թեմի առաջին առաջնորդ երջանկահիշատակ Ներսես արքեպիսկոպոս Տեր-Ներսիսյանը։ Նախապատրաստական գործողությունները շարունակել է երկրորդ առաջնորդ Գ.Տ. Նշան արքեպիսկոպոս Կարաքեհէյանը, շինարարական աշխատանքներն սկսվել են Առաքելական պատվիրակ նշանակված, Հ. Վահան ծ. վարդապետ Օհանյանի օրոք 2010 թվականից՝ Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի օրհնությամբ, Հայաստանի կառավարության աջակցությամբ։ Եկեղեցու շինարարական աշխատանքները շարունակել և ավարտին է հասցրել 2011 թվականից թեմի առաջնորդի պաշտոնը ստանձնած Գ.Տ. Ռաֆաել արքեպիսկոպոս Մինասյանը, ում որոշմամբ էլ՝ որպես Հայոց ցեղասպանության 100-րդ տարելիցի խորհրդանիշ, ի նշան նահատակների անմար հիշատակի, եկեղեցին կրում է Սրբոց Նահատակաց անվանումը։

Սրբոց Նահատակաց եկեղեցու կառուցմանն աջակցել են Վատիկանի Սուրբ Աթոռը, Արևելյան Եկեղեցիների ժողովը, Իտալիայի Եպիսկոպոսների խորհուրդը, ԱՄՆ Կաթողիկե Եպիսկոպոսների խորհուրդը, Ռենովաբիս կազմակերպությունը, Կիրխե Ին Նոթը, Կաթողիկե Եկեղեցու Քյոլնի թեմը, «Աշխատանք Արևելքում» ասոցիացիան, Հռոմի քահանայապետական Լևոնյան վարժարանը, Սուրբ Վլաս եկեղեցին, Կապորալե ընտանիքը Իտալիայից։

Եկեղեցու բացման արարողությանը ներկա են եղել Հայաստանի պաշտոնատար անձինք, Հայաստանում հավատարմագրված դիվանագիտական ներկայացուցչությունների և միջազգային կազմակերպությունների ղեկավարներ, Հայ Կաթողիկե եկեղեցու Սինոդոսի անդամ եպիսկոպոսներ, եկեղեցու կառուցման բարերարները, աշխարհիկ հյուրեր։ Արարողությունը կատարվել է Վատիկանի Արևելյան եկեղեցիների նախագահ Վսեմաշուք Կարդինալ Լեոնարդո Սանդրիի և Հայ Կաթողիկե Եկեղեցու նորընտիր Կաթողիկոս Պատրիարք Ամենապատիվ Տեր Գրիգոր Պետրոս Ի Գապրոյանի համանախագահությամբ։

Տվյալներ
--------

Հայոց ցեղասպանության 100-րդ տարելիցի շրջանակներում Սրբոց Նահատակաց եկեղեցու բակում տեղադրվել է նահատակների հիշատակը հավերժացնող խաչքար։

Եկեղեցու ճարտարապետն է Հակոբ Ջիվանյանը, պղնձաձույլ զանգերը պատրաստել է քանդակագործ Արտուշ Պապոյանը։ Եկեղեցին ունի զանգակատուն, ավանդատուն ներքնահարկ, բակ։

Պատկերասրահ
-----------

* 
* 
* 
* 
* Եկեղեցու փակ վարագույրը Մեծ պասի շրջանումԵկեղեցու փակ վարագույրը Մեծ պասի շրջանում
* Եկեղեցու սրբապատկերներիցԵկեղեցու սրբապատկերներից
* Եկեղեցու մկրտարանըԵկեղեցու մկրտարանը

Ծանոթագրություններ
------------------

1. ↑  Սերժ Սարգսյանը Գյումրիում ներկա է գտնվել Հայ Կաթողիկե «Սրբոց Նահատակաց» եկեղեցու օծման արարողությանը
2. ↑  Հայաստանում է Տանն Կիլիկիո Կաթողիկէ Հայոց Ամեն. Տ. Գրիգոր Պետրոս Ի Կաթողիկոս Պատրիարքը
3. ↑  ՀՀ նախագահը Գյումրիում ներկա է գտնվել Հայ Կաթողիկե «Սրբոց Նահատակաց» եկեղեցու օծմանը

Արտաքին հղումներ
----------------

* Սուրբ Նահատակաց եկեղեցի

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Գյումրի |
| --- |
|  |
| Եկեղեցիներ | Ամենափրկիչ • Սուրբ Յոթ Վերք • Սուրբ Նշան • Գեղցոնց ժամ • Սուրբ Հակոբ Մծբնա • Պլպլան ժամ |
|  |
| Բերդեր | Սև բերդ • Կարմիր բերդ • Ալեքսանդրապոլ |
|  |
| Զբոսայգիներ | Գորկու այգի • Իսուզի պուրակ |
|  |
| Թանգարաններ | Ձիթողցոնց տուն • Ավետիք Իսահակյանի տուն-թանգարան • Հովհաննես Շիրազի տուն-թանգարան • Մհեր Մկրտչյանի տուն-թանգարան • Ասլամազյան քույրերի թանգարան |
|  |
| Հրապարակներ | Վարդանանց հրապարակ • Անկախության • Շառլ Ազնավուրի հրապարակ • Նժդեհի • Վերֆելի |
|  |
| Տրասնսպորտ | Գյումրու ավտոկայան • Գյումրու երկաթուղու կայարան • Շիրակ օդանավակայան |

 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Գյումրու եկեղեցիներ |
| --- |
|  |
| Կումայրիի եկեղեցիներ | Կումայրիի բազիլիկ եկեղեցի (VII դար) • Դպրեվանք (VII դար) |
|  |
| Առաքելական եկեղեցիներ | Սուրբ Նշան (1859-1864) • Ամենափրկիչ (1859-1873) • Գեղցոնց ժամ (1870-1880) • Սուրբ Յոթ Վերք (1882-1887) • Սուրբ Հակոբ Մծբնա (2002) |
|  |
| Առաքելական մատուռներ | Սուրբ Սարգիս (2008) • Սուրբ Մինաս մատուռ (2013) |
|  |
| Ռուսական եկեղեցիներ | Սուրբ Ալեքսանդրա (1837) • 18-րդ դրագունական Սեվերսկի գնդի եկեղեցի (1856) • Սուրբ Արսենի (1870-ականներ) • Սուրբ Միքայել հրեշտակապետի եկեղեցի (Պլպլան ժամ) (1875) • 7-րդ Կովկասյան հրաձգային գնդի եկեղեցի (XIX դարի 2-րդ կես) • 8-րդ Կովկասյան հրաձգային գնդի եկեղեցի (XIX դարի 2-րդ կես) • Բաքվի 154-րդ հետևազորային գնդի եկեղեցի (XIX դարի 2-րդ կես) |
|  |
| Կաթոլիկ եկեղեցիներ | Հայ կաթոլիկների եկեղեցի (1852-1855) • Սուրբ Հռիփսիմե (մատուռ) (1991) • Սուրբ Նահատակաց (2010) |
|  |
| Հունական եկեղեցի | Սուրբ Գեորգ (1850) |

 |